Ferhan e Ferzan Önder

Ferhan e Ferzan Önder, nadas en Tokat o 2 de outubro de 1965, son pianistas xemelgas turco-austríacas que actúan principalmente como dúo de piano.

 Traxectoria 
Ferhan e Ferzan Önder naceron nunha pequena cidade do norte de Turquía. Despois de que o seu irmán máis vello comezase a estudar música no Conservatorio de Ankara, a familia trasladouse a Ankara. As irmás xemelgas comezaron a tocar o piano aos 10 anos e aprenderon cedo como dúo de piano. Aos 14 anos gañaron un premio especial do xurado no Concurso Pianístico Internacional Alessandro Casagrande en Terni, Italia. Estudaron por primeira vez na Universidade de Hacettepe e dende 1985 na Universidade de Música e Artes Dramáticas de Viena en clases maxistrais de Noel Flores e Paul Badura-Skoda.

O dúo é coñecido polas súas xiras de concertos polo mundo e as súas actuacións regulares con famosas orquestras internacionais. Tamén actúan en festivais de música como o Festival de Salzburgo, o Beethovenfest de Bonn, o Festival de Viena, o Festival de Música de Rheingau e o Festival de Música de Schleswig-Holstein.

O repertorio do dúo inclúe obras de Bach, Vivaldi, Mozart, Poulenc, Bartók, Stravinskii, Lutosławski e Fazıl Say.Folletos do programa para o Festival de Música de Schleswig-Holstein os días 2/3 de agosto de 2010 e 27 e 28 de xullo de 2011.

O seu primeiro CD oficial "Vivaldi Reflections" (2001) recibiu o premio ECHO Klassik en 2002. O seu segundo álbum titulouse "1001 Nights" (2003). En 2002, publicouse unha gravación en directo dunha colaboración coa Orquestra Estatal Saxoa de Dresde (O carnaval dos animais, locutor: Günther Jauch).

As irmás xemelgas foron nomeadas embaixadoras de boa vontade de UNICEF polo Comité de Turquía de UNICEF en 2003 e están implicadas en proxectos a prol dos nenos. Ambas viven en Viena.

 Vida persoal 
 Ferhan Önder está casada co pianista Rico Gulda e teñen unha filla.
 Ferzan Önder, anteriormente esposa dun empresario vienés, está casada co multipercusionista Martin Grubinger dende 2009 e teñen un fillo.

 Discografía 
 1998: Saint-Saens - Beethoven (Pan Classics)
 2001: Vivaldi Reflections (EMI)
 2002: Karneval der Tiere
 2003: 1001 Nights (EMI)
 2015: Carmina Burana (SONY)
 2019: Karneval der Tiere (SONY)
 2019: Ferhan&Ferzan Önder play Fazil Say  (WINTER&WINTER)

 Notas 

 Véxase tamén 

 Ligazóns externas 
 Sitio oficial de Ferhan y Ferzan Önder 

Categoría:Nados en 1965
Categoría:Nados na provincia de Tokat
Categoría:Pianistas de Turquía
Categoría:Pianistas de Austria
Categoría:Personalidades da música clásica